armvectores/hy_wikipedia_2023 huggingface dataset:
Մարտա Լևիսման

Մարտա Լևիսման դե Կլուսելլաս (իսպ.՝ Martha Levisman de Clusellas, 1933 - հունիսի 13, 2022(2022-06-13), Բուենոս Այրես, Արգենտինա), արգենտինացի ճարտարապետ, արխիվագետ, պատմաբան։ Նա առավել հայտնի է Բուենոս Այրեսում գտնվող Անտոռշաս հիմնադրամի երեք շենքերի նախագծման համար, ինչպես նաև Բուենոս Այրեսի Ազգային գրադարանի զարգացման գործում ունի իր մեծ ավանդը։ 1985 թվականին ավարտել է Անտոռշասի առաջին շենք։


== Կենսագրություն ==
1952 թվականից 1958 թվականը Բեատիչ Գոլդեստեինի, Նելի Կյուիտելի և Նորա Մոնրեալի հետ սովորել է Բուենոս Այրեսի համալսարանի Ճարպատապետության և քաղաքաշինության ֆակուլտետում։ Դա անցումային ժամանակաշրջանն էր, երբ անձնակազմից որոշները դասավանդում էին Beaux Arts, երբ միևնույն ժամանակ շատերը իրենց ուշադրությունը հրավիրեցին մոդեռնիզմի վրա (հատկապես Կեսար Յանելլոն և Թոմաս Մալդոնադոն, ովքեր դասավանդում էին ինտեգրալ դիզայն)։ Նրան դասավանդել են նաև Օդիլիա Սուարեսը և Էնրիկետա Մեոլին։
Նա՝ Ռոսարիոյում նոր բացված ճարտարապետության դպրոցում իր ուսումը շարունակելու համար Բուենոս Այրեսը լքելու ճանապարհին էր, սակայն Ժերարդո Կլուսելասի (1929-73) հետ հանդիպումից հետո որոշեց մնալ մայրաքաղաքում․ վերջինս դարձավ նրա գործընկերը, ամուսինը և երեք երեխաների հայրը։ 1957 թվականից Ժանելլոյի և Վլադիմիրո Ակոսայի ղեկավարությամբ սկսել է իր կարիերան համալսարանում։ 1963 թվականից 1966 թվականը ղեկավարել է Ալֆրեդո Իբարուլիայի ֆակուլտետի առաջին տարվա գործնական ծրագրերը։ Ավելի ուշ աշխատել է Մարիո Տեմպոնեի հետ։ 1984 թվականին որպես դասախոս և մշակութային գծով պատասխանատու վերադարձել է Բուենոս Այրեսի համալսարանի Ճարտարապետության ֆակուլտետ, որտեղ աշխատել է մինչև 1889 թվականը, որից հետո աշխատել է դեկանի համար՝ զբաղվելով հետազոտություններով և պատմական ցուցահանդեսներ կազմակերպելով։
1998 թվականից 2002 թվականը Լևիսմանը եղել է ԱՃԱԿ-ի՝ Արգենտինայի ճարտարապետության արխիվի կենտրոնի ղեկավարը (իսպ.՝ Asociación Civil para el Archivo de Arquitectura Contemporánea Argentina), նա նաև եղել է ԱՃԱԿ-ի նախագահը։ Որպես արխիվագետ աշխատել է Բուստիլոների ընտանիքի համար։
րպես ճարտարապետ, նա ամուսնու ձեռնարկության անդամ էր։ Նրա կարևորագույն աշխատանքները, ներառյալ Բուենոս Այրեսում գտնվող Անտոռշաս հիմնադրամի երեք շենքերի նախագծերը, ավարտել է 1991 թվականին։ 1989 թվականին նրան էր հանձնարարվել Ազգային գրադարանի աշխատանքները ավարտելու գործը, որը իրենից ենթադրում էր ինտերիերի փոխոխությունները։


== Ծանոթագրություններ ==


== Մատենագիտություն ==
Hispanic Institute in the United States (2009)։ Revista hispánica moderna։ Casa de las Españas, Columbia University 
Segre Roberto (1991)։ América Latina fim de milênio: raízes e perspectivas de sua arquitetura։ Studio Nobel։ ISBN 978-85-85445-01-0 
Sierra Marta (մայիսի 8, 2012)։ Gendered Spaces in Argentine Women's Literature։ Palgrave Macmillan։ ISBN 978-1-137-26085-7
Շահապոնք (գյուղ)

Անվան այլ կիրառումների համար տե՛ս՝ Շահապոնք (այլ կիրառումներ)Շահապոնք (այժմ կոչվում է՝ ադրբ.՝ Şahbuzkənd Շահբուզքյանդ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Տես նաև ==
Շահբուզի շրջան
Նախիջևանի Ինքնավար Հանրապետություն


== Արտաքին հղումներ ==
Արգամ Այվազյանի «ՆԱԽԻՋԵՎԱՆԻ ԻՍՍՀ ՀԱՅԿԱԿԱՆ ՀՈւՇԱՐՁԱՆՆԵՐԸ» գիրքը


== Ծանոթագրություններ ==
Օսեոլա շրջան (այլ կիրառումներ)

Օսեոլա շրջան, կարող է վերաբերել՝

Օսեոլա շրջան - ԱՄՆ Միչիգան նահանգի 83 վարչական միավորներից մեկը
Օսեոլա շրջան - ԱՄՆ Այովա նահանգի 99 վարչական միավորներից մեկը
Նիկոլսկոե (գյուղ, Կոստրոմսկոյ շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское), գյուղ Ռուսաստանի Կոստրոմայի մարզի Կոստրոմսկոյ շրջանի կազմում։
Բնակչությունը 2002 թվականին գրանցված տվյալներով կազմում էր 5019 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դրոգոբիչի շրջան

Դրոգոբիչի շրջան (ուկրաիներեն՝ Дрогобицький район), շրջան Ուկրաինայի Լվովի մարզում։
Ստեղծվել է 1959 թվականին։ Վարչական կենտրոնը՝ Դրոգոբիչ։


== Աշխարհագրություն ==
Շրջանի տարածքի մակերեսը կազմում է 1217 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 74539 մարդ։ Բնակչության խտությունը կազմում էր 61,25 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի պետական վիճակագրական ծառայության կայքը (ուկր.)
Ալանխեի ամրոց

Ալանխեի ամրոց (իսպ.՝ Castillo de Alange), պաշտպանական կառույց Իսպանիայի Բադախոս պրովինցիայի Ալանխե մունիցիպալիտետում։ Տեղակայված է ծովի մակարդակից 485 մետր բարձրության վրա՝ Սեռո դե Կուլեբրա ապառաժուտ լեռան վրա, այդ պատճառով էլ կոչվում է նաև ամրոց դե լա Կուլեբրա։ 1949 թվականի ապրիլի 22-ին հայտարարվել է Իսպանիայի պատմական հուշարձան։ Ներկայում գտնվում է ավերված վիճակում, սակայն բաց է այցելության համար։


== Պատմություն ==

Ալանխեի ամրոցը կառուցվել է Իսպանիայում հռոմեական տիրապետության տարիներին։ Այդ ժամանակ այն կոչվել է Castrum Colubri, որտեղից էլ ծագում է Կուլեբրա անունը։ Տեղակայված լինելով հարթավայրից 200 մետր բարձրություն ունեցող ժայռի վրա՝ ամրոցը իշխող դիրք ունի Ալանխե գյուղի ու նրա շրջակա տարածության նկատմամբ։ Ամրոցից երևում են Մերիդան և Մատաչել ու Գվադիանա գետերի միախառնման վայրը (հյուսիսում), ինչպես նաև Ալանխեի հարթավայրն (արևմուտքում) ու ճահիճների հյուսիսային հատվածները (հարավում)։
Պիրենեյան թերակղզին գրավելուց հետո արաբները վերակառուցել են ամրոցը և կոչել Խինկս-ալ-Խանաշ։ Հետագայում ամրոցի անունը փոփոխությունների է ենթարկվել ու դարձել ալ-Անխ։ 1243-1245 թվականներին ամրոցն անցել է Սանտյագոյի օրդենի տիրապետության տակ, որն այն օգտագործել է մինչև 1550 թվականը, ինչից հետո ամրոցը լքվել է։ Այն, ինչ պահպանվել է ներկայում, ստեղծվել են քրիստոնեական տիրապետության տարիներին կատարված վերակառուցման ժամանակ։ Ներկայում պահպանվում են մասնավորապես Պատվո աշտարակն ու պատերի մի մասը, ինչպես նաև Արևի դարպասները, որով կարելի է ամրոց մտնել Ալանխեի կողմից։ Ամրոցի ավերակներում կարելի է առանձնացնել Օրնաչոս ու Մոնտեմոլին բերդերը։
Ամրոցը կառուցված է իսլամական ոճով։ Ներկայում առավել ակնառու են քրիստոնեական տիրապետության շրջանում կատարված փոփոխությունները։ Պատերի մի մասն ու որոշ հատվածներ կառուցված են աղյուսից։


== Ծանոթագրություններ ==


== Արտաքին հղումներ ==
Ayuntamiento de Alange
Galería fotográfica del castillo de Alange en www.catillosnet.org Archived 2008-01-12 at the Wayback Machine.
Ումանսկոե

Ումանսկե (ուկրաիներեն՝ Уманське), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Ումանսկոե գյուղում բնակվում էր 176 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուբչա

Գուբչա (ուկրաիներեն՝ Губча), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Գուբչա գյուղում բնակվում էր 530 մարդ։ Բնակավայրը զբաղեցնում է 1557 կմ² տարածք։ Բնակչության խտությունը կազմում էր 340,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Kiss and Make Up

«Kiss and Make Up» (անգլ. թարգմանաբար՝ «Համբուրվել և հաշտվել»), անգլիացի երգչուհի Դուա Լիպայի և հարավկորեական Blackpink խմբի երգը Դուա Լիպայի Dua Lipa: Complete Edition (2018) ստուդիական ալբոմի համար։ Ավստրալիայում երգը ստացել է ոսկե հավաստագիր։ 2019 թվականի հուլիսի դրությամբ տեսահոլովակը յություբում հավաքել է ավելի քան 120 միլիոն դիտում և Spotify-ում` 280 միլիոն լսումներ։


== Ստեղծում ==
Երգը գրվել է Դուայի, Չելսի Գրամսի, Մաթյե Ժոմֆ-Լեպինի, Մարկ Վինսենի, Թեդդի Փաքի և Banx & Ranx-ի կողմից։


== Առևտրային հաջողություն ==
«Kiss and Make Up»-ը Մեծ Բրիտանիայի սինգլների հիթ-շքերթում զբաղեցրել է 36-րդ հորիզոնականը, Blackpink-ը դարձնելով քեյ փոփ առաջին կանացի խումբը, որը հասել է հիթ-շքերթի 40-րդ հորիզոնականին։ Երգը ամերիկյան Billboard Hot 100-ում առաջին շաբաթվա ընթացքում վաճառվել է 11 000 օրինակով՝ դառնալով Blackpink-ի երկրորդ ձայնասկավառակը հիթ-շքերթում և Լիպայի յոթերորդ ձայնասկավառակը։ 2019 թվականի մարտին այն ստացել է ոսկե հավաստագիր Ավստրալիայում։ Նաև գլխավորել է հիթ-շքերթները Մալայզիայում և Սինգապուրում։


== Հիթ-շքերթներ ==


=== Շաբաթական հիթ-շքերթներ ===
Illegal chart entered CIS|25

Illegal chart entered Russia|26

Illegal chart entered Ukraine|90


== Հավաստագրումներ ==


== Մրցանակներ և անվանակարգեր ==


== Ծանոթագրություններ ==
Սերենա Սքոթ-Թոմաս

Սերենա Հերրիետ Սքոթ-Թոմաս (անգլ.՝ Serena Harriet Scott Thomas,  սեպտեմբերի 21, 1961(1961-09-21), Nether Compton, Dorset, Դորսետ, Անգլիա, Միացյալ Թագավորություն), անգլիացի դերասանուհի։


== Կենսագրություն ==
Սքոթ-Թոմասը ծնվել է Նեդր Քափթոնում, Դորսետում։ Նրա մայրը` Դեբորան (Հյորլբատ), դաստիարակվել է Հոնկոնգում  ուԱֆրիկայում, և նախքան Սերենի ապագա հոր հետ ամուսնանալը, ուսումնասիրել է դրամա։ Նրա հայրը` լեյտենանտ-հրամանատար Սայմոն Սքոտ-Թոմասը, եղել է Թագավորական Նավատորմի օդաչու, ով մահացել է 1964 թվականին ավիավթարի հետևանքով։ Նա դերասանուհի Քրիստին Սքոթ-Թոմասի փոքր քույրն է, ծովակալ պարոն Ռիչարդ Թոմասի զարմուհին և կապիտան Սքոտի` դժբախտ հետազոտողի հեռավոր ազգականուհին, ով իր ընկերոջ հետ մահացել է Հարավային բևեռ գնալու ճանապարհին։ Նրա ազգանունը այս երկու ընտանիքների ազգանունների ամալգաման է։ Սքոթ-Թոմասների տոհմածառը հասնում է մինչև Գադոլֆին 2-րդ կոմսին, ով եղել է հայտնի Godolphin Barb-ի սեփականատերը։
1990 թվականից սկսած` Սերենան խաղացել է ավելի քան 35 ֆիլմերում ու սերիալներում։ 2015 թվականին Սքոթ-Թոմասը «Բնածին արատ» (2014) ֆիլմում նկարահանվելու համար` «Անկախ ոգի» մրցանակաբաշխության շրջանակներում, դարձել է Ռոբերտ Օլթմանի անունը կրող մրցանակի դափնեկիր։
1996-2004 թվականներին Սերենան ամուսնացած է եղել փաստաբան Սքոթ Ջեյ Թեպպերի հետ։ Նախկին ամուսինների աղջիկը` Տալլուլա Ռոուզ Թեպպերը ծնվել է 1997 թվականի փետրվարի 20-ին։


== Ընտրված ֆիլմացանկ ==


== Ծանոթագրություններ ==
Օդագնացային աստղագիտություն

Օդագնացային աստղագիտություն, գործնական աստղագիտության բաժին, որը դիտարկում է աստղագիտական նավագնացության մեթոդները թռիչքի ժամանակ։ Օդային աստղագիտության հիմնական խնդիրը երկնային լուսատուների դիտման միջոցով ինքնաթիռի տեղորոշումն է առանց վերերկրյա որևէ սարքավորանքի օգնության։ Երկնային լուսատուների դիտումները կատարվում են սեքստանտների և ավտոմատ աստղակողմնորոշիչների օգնությամբ, որոնք ավտոմատորեն պելենգում են լուսատուները և կատարում համապատասխան հաշվարկներ։
Հեգեմոնե (արբանյակ)

Հեգեմոնե (հուն․՝ Ἡγεμόνη), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2003 թվականին, սկզբում ստանալով S/2003 J 8 ժամանակավոր անվանումը։
Հեգեմոնեն ունի մոտ 3 կմ տրամագիծ, և պտտվում է Յուպիտերի շուրջ միջինում 23 703 միլիոն կմ հեռավորության վրա, 745,500 օրվա ընթացքում։ Արբանյակի ուղեծրի թեքումը կազմում է 153° խավարածրի հարթության նկատմամբ (151° Յուպիտերի հասարակածի նկատմամբ), իսկ էքսցենտրիսիտետը 0,4077 է։
Արբանյակի անունը տրվել է 2005 թվականի մարտին, այն անվանվել է Հունական դիցաբանության քարիտներից մեկի անունով։
Հեգեմոնեն պատկանում է Պասիֆեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 22,8 - 24,7 գիգամետր միջակայքում, իսկ ուղեծրի թեքումը 144,5° - 158,3° միջակայքում։


== Տես նաև ==
Յուպիտերի արբանյակներ


== Ծանոթագրություններ ==
Գանդելյու

Գանդելյու (ֆր.՝ Gandelu), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Վիլե Կոտրե կանտոնի կազմի մեջ։ Համայնքի շրջանն է հանդիսանում Շատո Տերին։
Համայնքի INSEE ծածկագիրն է 02339։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 679 մարդ։


== Տնտեսություն ==
2010 թվականին 457 մարդկանցից (15—64 տարեկան) 353-ը եղել են առավել ակտիվ տնտեսվարողներ, 104-ը եղել են համեմատաբար ոչ ակտիվ (ակտիվության ցուցանիշը կազմել է 77,2 %, 1999 թվականին եղել է 74,4 %)։ 353 ակտիվ քաղաքացիներից 315-ը աշխատել են տարբեր ձեռնարկություններում (179 տղամարդ և 136 կին), անաշխատունակների թիվը կազմել է 38 մարդ (17 տղամարդ և 21 կին)։ 104 ոչ ակտիվ մարդկանցից 35-ը եղել են կամ աշակերտ կամ էլ ուսանող, 39-ը եղել են թոշակառու, 30-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Գանդելյու ազգային համալսարի վիճակագրությունը (ֆր.)


== Ծանոթագրություններ ==
Կարատ-Տամակ

Կարատ-Տամակ (ռուս.՝ Карат-Тамак, բաշկիրերեն՝ Ҡараттамаҡ), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 82 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժոնզակ (շրջան)

Ժոնզակ (ֆր.՝ Jonzac), շրջան (ֆր.՝ Arrondissement) Ֆրանսիայում, գտնվում է Պուատու Շարանտա երկրամասում։ Շրջանի դեպարտամենտ՝ Ծովափնյա Շարանտ։ Սուպերֆեկտուրա՝ Ժոնզակ։ Շրջանի բնակչությունը 2006 թվականին կազմել է 53 637 մարդ։ Բնակչության խտությունը կազմում է 35 մարդ/կմ²։ Շրջանի տարածքը կազմում է 1530 կմ²։


== Վարչական բաժանում ==
Շրջանը բաժանված է 7 շրջանների՝

Արշյակ
Ժոնզակ
Միրամբո
Մոնգիոն
Մոնլյո լա Գարդ
Մոնտանդր
Սեն Ժենի դը Սանտոնժ


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Ժոնզակ շրջան (ֆր.)


== Ծանոթագրություններ ==
Խաչատուր (այլ կիրառումներ)

Խաչատուր, կարող է վերաբերել՝

Խաչատուր - հայկական արական անուն
Խաչատուր - X - XI դդ. հայ ճարտարապետ
Խաչատուր - հայ բանաստեղծ-ողբասաց
Դոմինոյի սկզբունք

Դոմինոյի սկզբունք, որոշակի երևույթի շղթայական (շղթայական ռեակցիա) տարածումն ինչ-որ գործոնի ազդեցությամբ, որն ազդում է շղթայի առաջին տարրի վրա։


== Նկարագրություն ==
Դոմինոյի սկզբունքի էությունն այն է, որ առաջին տարրի ոչ մեծ փոփոխությունն առաջացնում է հարևան տարրերի նմանատիպ փոփոխություններ, որոնք առաջացնում են հաջորդ տարրերի նմանատիպ փոփոխություններ, և այդպես շարունակվում է գծային հաջորդականությամբ։ Այս տերմինը սովորաբար օգտագործվում է մեխանիկական ազդեցությունը նկարագրելու համար, բայց երբեմն օգտագործվում է դոմինոյի քարերի ընկնելու անալոգիայի վերաբերյալ։ Որպես կանոն՝ խոսվում է դեպքերի հերթականության մասին, երբ նրանց միջև ընկած ժամանակահատվածը համեմատաբար մեծ չէ։ Տերմինը կարող է կիրառվել նաև ուղղակի իմաստով (փաստացի բախումների շարք) կամ որպես փոխաբերություն ավելի բարդ համակարգերի (ֆինանսական, քաղաքական) համար, երբ իրադարձությունների կապը բավական պայմանական է։


== Ցուցադրում ==

Դոմինոյի էֆեկտի դասական ցուցադրումը ենթադրում է կողի վրա կանգնեցված դոմինոյի քարերից շղթայի կառուցում։ Եթե դոմինոյի քարերը դրված են մեկը մյուսի հետևից, ապա առաջինին թեթևակի հրելու դեպքում մյուսներն սկսում են ընկնել մեկը մյուսի հետևից։ Դա բացատրվում է նրանով, որ յուրաքանչյուր քարի ընկելու համար անհրաժեշտ էներգիան ավելի քիչ է, քան այն էներգիան, որ հաղորդվում է բախման ժամանակ։ Այդ պատճառով էլ տեղի է ունենում շղթայական ռեակցիա։


== Ռեկորդներ ==
Անցկացվում են դոմինոյի քարերի ընկնելու հատուկ ցուցադրություններ։ Կազմակերպվում են հնարավորինս երկար ցուցադրական շղթայի կառուցման միջոցառումներ։ Վերջին համաշխարհային ռեկորդը սահմանվել է 2009 թվականին, երբ ընկել է 4491863 քար։ Դրանից մեկ տարի առաջ՝ 2008 թվականի Դոմինոյի օրը, ընկել է 4345027 քար։ Հետաքրքիր դեպք է տեղի ունեցել 2005 թվականին, երբ սրահ է մտել ճնճղուկ՝ Դոմինոմյուսը, թևով շրջել դոմինոյի քարը, ինչի հետևանքով շրջվել է ռեկորդի սահմանման համար նախատեսված 23 հազար քար։ Չկարողանալով բռնել թռչունին՝ նրան սպանել են, իսկ նոր ռեկորդ սահմանելիս նրա հիշատակը հարգել են համապատասխան կոմպոզիցիայով։


== Տես նաև ==
Շղթայական ռեակցիաներ
Ալիքներ
Մաթեմատիկական ինդուկցիա
Դոմինոյի տեսություն


== Ծանոթագրություններ ==


== Գրականություն ==
van Leeuwen J. M. J. The Domino Effect — ալիքի տարածման մեխանիկական վերլուծություն


== Արտաքին հղումներ ==
Domino Day 2008 — The New World Record
Extreme Diet Coke & Mentos Experiments II — The Domino Effect
Демонстрация принципа домино
Honda — принцип домино
Անգոլայի Օլիմպիական կոմիտե

Անգոլայի Օլիմպիական կոմիտե (պորտ.՝ Comité Olímpico Angolano), ընկերություն, Անգոլայի ազգային օլիմպիական կոմիտե։ Հիմնադրվել է 1979 թվականին։ Դարձել է ՄՕԿ-ի անդամ 1980 թվականին։ Գրասենյակը գտնվում է Լուանդայում։ Հանդիսանում է ՄՕԿ-ի, ԷՕԿ-ի և մի շարք այլ միջազգային սպորտային կազմակերպությունների անդամ։


== Տես նաև ==
Անգոլան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայքը
Դեննի Ավդիչ

Դեննի Ավդիչ (շվեդերեն՝ Denni Avdić, սեպտեմբերի 5, 1988(1988-09-05), Հուսկվարնա, Jönköping Municipality, Յոնչյոպինգ, Շվեդիա), շվեդ ֆուտբոլիստ, ԱԻԿ ֆուտբոլային ակումբի հարձակվող։ 2009 թվականին խաղացել է մեկ խաղ Շվեդիայի հավաքականի կողմից։


== Կարիերա ==
Երբ Ավդիչը 15 տարեկան էր, նրա հետ պայմանագիր կնքեց դանիական ֆուտբոլային ակումբ «Բրոնդբյու»-ն։ Նա խաղացել է «Բրոնդբյու»-ի պահեստային թիմում և ոչ մի կերպ չի կարողացել մտնել հիմնական թիմ։
2006 թվականին Ավդիչը տեղափոխվեց «Էլֆսբորգ ՖԱ» ակումբը։ Այնտեղ նա սկսեց առաջ ընթանալ, և նրան սկսեցին անվանել Շվեդիայի տաղանդավոր ֆուտբոլիստներից մեկը։ Ավդիչն առաջնելույթ է կատարել Շվեդիայի չեմպիոնատում 2006 թվականի նոյեմբերին ԱԻԿ ՖԱ թիմի դեմ և խփել 2 գոլ։
2011 թվականի հունվարին Ավդիչը պայմանագիր է կնքել բրեմենյան «Վերդեր Բրեմեն» ակումբի հետ մինչև 2014 թվականի հունիսը։ 2012 թվականի օգոստոսի վերջին վարձակալվել էր նիդեռլանդական «Զվոլե» ակումբի կողմից ։
2013 թվականին ամռանը Դեննին պայմանագիր կնքեց АЗ Ալկմարի ակումբի հետ։ Նոր խմբում շվեդացին օգոստոսի 3-ին առաջնելույթ է կատարել Եվրոպայի Լիգայի խաղում, հունական ՊԱՕԿ ՖԱ ակումբի հետ, փոխարինման դուրս գալով հանդիպման վերջնամասում։ 3 օր հետո առաջին անգամ խաղաց АЗ-ի առաջնությունում, իսկ հոկտեմբեր 30-ին երևաց Հոլանդիայի խաղում «Ախիլլեսա 29»-ի հետ։ Հանդիպումն ավարտվեց խոշոր հաղթանակով, իր թիմը հաղթել է 7:0 հաշվով։ Առաջնելույթի սեզոնում Ավդիչը չեմպիոնատում խաղացել է 13 մրցախաղ, հիմնականում դուրս գալով փոխարինման։ Օգոստոսում 2014 թվականին «Խարակլես» ակումբի կողմից վարձվեց 1 սեզոնի համար։ Օգոստոսի վերջին 2015 թվականին խզեց պայմանագիրը Ավդիչի հետ։


== Ծանոթագրություններ ==
Կադիբաշ

Կադիբաշ (ռուս.՝ Кадыбаш), գյուղ Ռուսաստանի, Թաթարստան հանրապետության Ագրիզսկի շրջանի կազմում։
Բնակչությունը 2002 թվականին գրանցված տվյալներով կազմում էր 491 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տապա (Էստոնիայի շրջան)

Անվան այլ կիրառումների համար տե՛ս՝ Տապա (այլ կիրառումներ)Տապա շրջան (էստ․՝ Tapa vald), շրջան Էստոնիայի Լյաենե-Վիրումաա նահանգում։ Շրջանի կենտրոնն է Տապա քաղաքը։


== Բնակչություն ==
2006 թվականի տվյալներով շրջանում բնակվում էին 9448 մարդ։ Բնակչության խտությունը շրջանում կազմում էր 35,95 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Սամոայի դրոշ

Սամոայի դրոշը Սամոայի պետական խորհրդանիշներից է։ Ընդուվել է 1962 թվականի հունվարի 1-ին։ Լայնքի և երկայնքի հարաբերակցությունը 1։2 է։
Արիտա (այլ կիրառումներ)

Արիտա

Արիտա - գյուղակ Ճապոնիայում, գտնվում է Նիսիմացուուրա գավառում Սագա պրեֆեկտուրայում։
Խատիրո Արիտա (1884-1965) - ճապոնացի քաղաքական գործիչ և դիվանագետ։
(15789) 1993 SC

(15789) 1993 SC ,-աստերոիդ աստերոիդների հիմնական գոտում։ Այս երկնաքարը հայտնաբերվել է 1993 թվականի սեպտեմբերի 17-ին, աստղագետներ Այվան Ուիլիամսի, Ալան Ֆիցսիմոնսի և Դոնել Օ՛Կիլայգի կողմից Լա Պալմանյան աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(15789) 1993 SC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բլենոռեա

Բլենոռեա (հին հունարեն՝ βλέννος՝ լորձ, ῥέω՝ հոսում եմ), աչքի լորձաթաղանթի (շաղկապենու) վարակիչ հիվանդություն, բնորոշ է առատ արտադրությունը։ Հարուցիչը հիմնականում գոնոկոկերն են։ Բլենոռեայի ժամանակ կոպերն այտուցվում, պնդանում և կարմրում են, իսկ ուժեղ այտուցվելիս կոպի մաշկը գունատվում է։ Դեղին թարախային արտադրությունը, կուտակվելով կոպի տակ, ստորին կոպի եզրով թափվում է մաշկին։


== Տեսակներ ==
Լինում է նորածինների, մանկական և մեծահասակների բլենոռեա։ Նորածինները բլենոռեայով վարակվում են ծննդաբերության ժամանակ՝ գոնոռեայով հիվանդ մորից՝ սանհիգիենային կանոնները չպահպանելու դեպքում։ Մեծահասակները վարակվում են կեղտոտ ձեռքերի միջոցով։ Սկզբում ախտահարվում է 1 աչքի լորձաթաղանթը։ Աչքի լորձաթաղանթի բորբոքման ախտանշանների դեպքում պետք է անհապաղ դիմել ակնաբույժի։ Ժամանակին բուժելիս երեխաներն առողջանում են 3-5, մեծահասակները՝ 8-12 օրում, ընդ որում՝ բարդություններ հազվադեպ են լինում։ Չի կարելի վնասված աչքին վիրակապ դնել, որը կնպաստի վարակի հարուցչի տարածմանը։


== Կանխարգելում ==
Կանխարգելումը պայքարն է մոր միզասեռական ուղիների գոնոռեայի դեմ։ Ծնվելուց անմիջապես հետո նորածինների երկու աչքերի կոպերին կաթեցնում են արծաթե նիտրատի (լյապիս) կամ պենիցիլլինի 2% լուծույթի մեկական կաթիլ, մեծահասակների համար՝ անձնական հիգիենայի կանոնների պահպանում։ Միակողմանի պրոցեսի դեպքում շատ կարևոր է երկրորդ աչքի հիվանդության կանխումը, որի համար առողջ աչքին դրվում է ժամացույցի ապակիով հերմետիկ կապիչ, որի եզրերը սոսնձված են կպչուն սոսնձով։
Մոդուս

Մոդուս (լատ.՝ modus - չափ, եղանակ, տեսակ), տրամաբանության, փիլիսոփայության և իրավագիտության (Մոդուս պրոսեդենդի, Մոդուս վիվենդի) մեջ օգտագործվող տերմին։ Ավանդական տրամաբանության մեջ մոդուս են անվանվում իլլոգիզմի (մտահանգման) տարատեսակները։ «Մոդուս»-ի հասկացությունը, եզրակացության կանոն իմաստով, գործածվում է նաև արդի ձևական (մաթեմատիկական) տրամաբանության մեջ։
Փիլիսոփայության մեջ մոդուսը, ի տարբերություն ատրիբուտի, բնորոշում է առարկայի անցողիկ հատկությունը, միասնականի դրսևորման ձևերի բազմազանությունը։
Բրոնիցա (այլ կիրառումներ)

Բրոնիցա, կարող է վերաբերել՝

Բրոնիցա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Բրոնիցա - գյուղ, Ուկրաինայի Վիննիցայի մարզի Մոգիլյով-Պոդոլսկիի շրջանում
Բրոնիցա - գյուղ, Ուկրաինայի Վոլինի մարզի Կամեն-Կաշիրսկիի շրջանում
Քևդադըղ Երկրորդ

Քևդադըղ Երկրորդ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1886 թվականին գյուղն ունեցել է 57, 1907-ին՝ 78, իսկ 1908-ին՝ 96 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Valve Index

Valve Index, վիրտուլ իրականության համար նախատեսված սաղավարտ, որը մշակվել է Valve ընկերության կողմից։ 
Ինչպես Oculus Rift սաղավարտը, Valve Index-ը իրենից ներկայացնում է սարք, որը լարերով միացվում է անհատական համակարգչին, և չի կարող աշխատել առանց դրա։ Valve Index-ի մշակման ընթացքում, ընկերությունը շեշտը դրել է հիմնականում խաղացողի հարմարավետության վրա, որպեսզի օգտատերը կարող չհանել սաղավարտը ժամերով։ Valve Index-ն օժտված է  2880×1600 կետայնությամբ LCD էկրանով՝ 1440×1600 ամեն աչքի համար, կադրերի թարմացումը հասնում է մինչև 144 Հց։ Երկու հատուկ ղեկավարման վահանակները թույլ են տալիս կարգավորել աչքերի և էկրանի միջև հեռավորությունը, ինչպես նաև դիման անկյունը՝ մինչև 130°։ Ականջակալների փոխարեն, սաղավարտի համար օգտագործվում է բարձրախոսներ, որոնք տեղակայված են ականջից որոշակի հեռավորության վրա։ 
Valve Index-ի յուրահատկություններից մեկը՝ ձեռքի զույգ վահանակներն են, որոնք մշակման փուլում կրել են Knuckles անվանումը։ Սրանք կարողանում են հետևել յուրաքանչյուր մատի շարժին։ Ի տարբերություն Oculus Rift կամ HTC Vive վահանակների, օգտատերը չի սեղմում վահանակներըմ այլ դրանք ամրացնում դաստակին, իսկ մատներն անց է կացնում հատուկ շրջանակի միջով, որն օժտված 87 ցուցիչներով, որոնք թույլ են տալիս յուրաքանչյուր մատի շարժը։ Valve Index-ի վահանակները նաև համատեղել են HTC Vive և Vive Pro սաղավարտների հետ։ 
Half-Life: Alyx խաղը, որը նախատեսված է վիրտուալ իրականության համար, նույնպես մշակվել է Valve ընկերության կողմից, օգտատերերի մոտ առաջացրեց մեծ հետաքրքրություն։ Արդյունքում 2020 թվականի սկզբին սաղավարտը վաճառվեց 149 հազար տարբերակով, իսկ 2020 թվականի հունվարին անհնար դարձավ սաղավարտի գնումը, քանի որ վերջացել էր ողջ բազան։ Սարքը վաճառքի վերադարձավ 2020 թվականի մարտին։


== Ծանոթագրություններ ==
Կոլե

Կոլե, 1988 թվականին Հայֆիլմ կինոստուդիայում նկարահանված հայկական ֆիլմ։


== Սյուժե ==
Ստալինյան շրջանում, իշխանությունների հրամանը կատարելով, մարդը ստիպողաբար հանում է եկեղեցու գմբեթի խաչը և իր հոգու փրկության համար պահպանում այն մինչև բարենպաստ ժամանակները։


== Գլխավոր դերերում ==
Կոլե - Ռ. Հարությունյան


== Դերերում ==
Կ. Գյուրջյան, Ք. Բարսեղյան, Ա. Հովհաննիսյան, Դավիթ Սաֆարյան


== Տես նաև ==
Հայկական ֆիլմերի ցանկ


== Ծանոթագրություններ ==
Տաննե (Արդենների գավառ)

Տաննե (ֆր.՝ Tannay), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 151 մարդ, բնակչության խտությունը` 10.75 մարդ/կմ²։ Բնակավայրը զբաղեցնում է 14.04 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևելք, Շալոն ան Շամպայն քաղաքից 75 կմ հյուսիս-արևելք, Շառլվիլ Մեզիեր քաղաքից 29 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 84 աշխատունակ (15-64 տարեկան) բնակիչ, որոնցից ակտիվ էին 58-ը, իսկ ոչ ակտիվները` 26։ Ակտիվության ցուցանիշը կազմում է 69,0 %։ 58 աշխատունակ մարդկանցից աշխատել է 52 անձ (30 տղամարդ և 22 կին)։ Գործազուրկ են եղել 6 անձ (3 տղամարդ և 3 կին)։ 26 անաշխատունակներից 7-ը եղել են աշակերտներ կամ ուսանողներ, 13-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Ռոբերտ Ֆրանգեշ-Միհանովիչ

Ռոբերտ Ֆրանգեշ-Միհանովիչ (խորվ.՝ Robert Frangeš-Mihanović, հոկտեմբերի 2, 1872(1872-10-02)[…], Սրեմսկա-Միտրովիցա, Սերբիա - հունվարի 12, 1940(1940-01-12)[…], Զագրեբ, Banovina of Croatia, Հարավսլավիայի Թագավորություն), խորվաթ քանդակագործ, ժամանակակից խորվաթական ու հարավսլավական քանդակագործության հիմնադիրներից, 19-20-րդ դարերի մշակույթի ականավոր գործիչ։


== Կյանք և ստեղծագործություն ==
Ռոբերտ Ֆրանգեշ-Միհանովիչը ծնվել է 1872 թվականին Սրեմսկայում (այն ժամանակ Ավստրո-Հունգարիայում, ներկայումս՝ Սերբիայում)։ 1889 թվականին ավարտել է Զագրեբի արհեստագործական ուսումնարանը։ Այնուհետև սովորել է Վիեննայում՝ Կիրառական արվեստի դպրոցում (1889-1894), և Վիեննայի գեղարվեստի ակադեմիայում՝՝ քանդակագործներ Օտտո Կյոնիգի և Կարլ Կունդմանի դասարաններում։ Որոշ ժամանակ դասավանդել է Զագրեբի կիրառական արվեստի դպրոցում։ Ֆրանգեշ-Միհանովիչը իր գեղարվեստական կրթությունն ավարտին է հասցրել Փարիզում, որտեղ 1900-1901 թվականներին ծանոթացել է Օգյուստ Ռոդենի ու Ռոսսի հետ։ Վերադառնալով հայրենիք՝ քանդակագործը կրկին դասավանդել է Զագրեբի արվեստի ակադեմիայում (մինչև 1907 թվականը), ապա Զագրեբի արվեստի ակադեմիայում։ Ֆրանգեշ-Միհանովիչը եղել է նկարչական մի շարք ակադեմիաների անդամ, այդ թվում՝ Հարավսլավիայից դուրս (օրինակ՝ Պրահայի ակադեմիա)։ Նա «Խորվաթ նկարիչների միավորման» (1897), ֆոլկլորային «Lado» ընկերության (1904) և Զագրեբի գեղարվեստի ակադեմիայի հիմնադիրներից է։ Ֆրանգեշ-Միհանովիչի ամենահայտնի աշակերտը եղել է նրա հայրենակից, սրեմսկացի խորվաթ Ջոզա Տուրկալը (Joza Turkalj, 1890—1943):
Ֆրանգեշ-Միհանովիչի ստեղծագործական ժառանգությունը հարուստ է ու բազմազան։ Նա հեղինակել է ձուլածո շատ քանդակներ («Հերակլեսը և ցուլը» 1899, «Խաղողագործները» 1900, «Թուրքիա» 1904), հիմնադրել է նաև խորվաթական մեդալային արվեստը։ Կերտել է այլաբանական, դիցաբանական և կրոնական բնույթի տարբեր քանդակներ՝ «Անմեղություն» (1902), «Փախուստ Եգիպտոս» (1906), «Եվրոպայի առևանգումը» (1906), ինչպես նաև կիսանդրիներ։ 1897 թվականին Ֆրանգեշ-Միհանովիչը ստեղծել է 78-րդ գնդի՝ Օսյեկում զոհված զինվորների հուշարձանը։ «Փիլիսոփայություն» այլաբանական ձուլվածքի հետ այս հուշարձանը խորվաթական քանդակագործության մեջ իմպրեսիոնիստական ոճով վաղ քանդակներից է։ Միևնույն ժամանակ քանդակագործն աշխատել է ակադեմիական և սիմվոլիստական ուղղություններով։ Իր ավելի ուշ շրջանի արվեստում նա հանդես է եկել ռեալիստական սեփական ինքնատիպ ոճով։
Ռոբերտ Ֆրանգեշ-Միհանկովիչի առավել հայտնի ստեղծագործություններից է խորվաթ արքա Տոմիսլավ I-ի հեծելարաձանը, որը նա ձուլել է 1928-1938 թվականներին։ Արձանը Զագրեբում տեղադրվել է Երկրորդ համաշխարհային պատերազմից հետո՝ 1947 թվականին. (կոմունիստական իշխանությունը թույլ չէր տալիս արձանի պատվանդանին քանդակագործի բարձրաքանդակները տեղադրել. միայն 1991 թվականին են դրանք իրենց տեղը գտել պատվանդանին)։


== Պատկերասրահ ==

		
		
		
		


== Ծանոթագրություններ ==


== Գրականություն ==
Ilse Krumpöck: Die Bildwerke im Heeresgeschichtlichen Museum, Wien 2004, S. 46-49
Համիդիե

Անվան այլ կիրառումների համար տե՛ս՝ Համիդիե (այլ կիրառումներ)Համիդիե, քրդերից կազմված անկանոն հեծելագնդեր Օսմանյան կայսրությունում։ Կազմակերպել և իր անունով կոչել է թուրքական սուլթան Աբդուլ Համիդ II-ը, 1891 թվականին։ Համիդիե միավորումները (մոտ 30 գունդ) ստեղծվել են հայերի ազատագրական շարժումները ճնշելու, Արևմտյան Հայաստանում և Օսմանյան կայսրությունում հայկական ջարդեր կազմակերպելու, հնարավոր պատերազմի դեպքում՝ ռուսական զորքերի դեմ կռվելու համար։ Համիդիեի հրամանատարներն ու զինվորները թուրքական կառավարությունից ստացել են ռոճիկ, զինամթերք։ Համիդիեի միջոցով սուլթանը կազմակերպել է 1895-1896 թվականների հայկական կոտորածները։ 1915 թվականին Համիդիեն մասնակցել է Հայոց Ցեղասպանությանը։


== Երկեր ==
Stephen Duguid, The Politics of Unity։ Hamidian Policy in Eastern Anatolia, in։ Middle Eastern Studies, 9 (Mei 1973) pp. 139–155.
Janet Klein, Kurdish militias and the Ottoman state։ Implication for present-day conflict resolution, contribution to World Congress of Kurdish Studies, Irbil, 6-9 September 2006 [1]
Կլիենին

Կլիենին (ռուս.՝ Клыенин), գետ Կամչատկա թերակղզի, Ռուսաստանում։ Գետի երկարությունը 10 կմ։ Թափվում է Կինենին գետի ձախ ափին՝ 26 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000016339


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բորշչովկա (գյուղ, Կովելի շրջան)

Անվան այլ կիրառումների համար տե՛ս՝ ԲորշչովկաԲորշչովկա (ուկրաիներեն՝ Борщівка), գյուղ Ուկրաինայի Վոլինի մարզի Կովելի շրջանում։ Հիմնադրվել է 1438 թվականին։
2001 թվականի տվյալներով Բորշչովկա գյուղում բնակվում էր 181 մարդ։ Բնակավայրը զբաղեցնում է 0,473 կմ² տարածք։ Բնակչության խտությունը կազմում էր 382,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Kill (ալբոմ)

Kill (հայերեն՝ սպանել!)), ամերիկյան Cannibal Corpse խմբի իններորդ ալբոմն է, թողարկվել է 2006 թվականին Metal Blade Records լեյբլում։ 
Ալբոմի շապիկին, Vincent Locke նկարչի նկարն է։


== Ստեղծագործությունների ցանկ ==
«The Time to Kill Is Now» - (Ժամանակն է սպանելու) (Webster) ֊ 2։03
«Make Them Suffer» - (Ստիպել նրանց տառապել) (O’Brien/Mazurkiewicz) ֊ 2։50
«Murder Worship» - (Խոնարհում սպանությանը) (Webster) ֊ 3։56
«Necrosadistic Warning» - (Նեկրոսադիստի նախազգուշացումը) (Webster) ֊ 3։28
«Five Nails Through the Neck» - (Վզին գամված հինգ մեխ) (Webster) ֊ 3։45
«Purification by Fire» - (Մաքրում կրակով) (O’Brien/Mazurkiewicz) ֊ 2։57
«Death Walking Terror» - (Քայլող մեռյալների ահաբեկչությունը) (Webster) ֊ 3։31
«Barbaric Bludgeonings» - (Բարբարոսաբար ծեծված) (Barrett) ֊ 3։42
«The Discipline of Revenge» - (Վրեժի ուսուցում) (Webster) ֊ 3։39
«Brain Removal Device» - (Ուղեղը հեռացնելու սարք) (O’Brien/Mazurkiewicz) ֊ 3։14
«Maniacal» - (Մանիակալ) (Webster)֊ 2։12
«Submerged in Boiling Flesh» - (Եռացող մարմնում ընկղմված) (Mazurkiewicz) ֊ 2։52
«Infinite Misery» - (Հավերժ չքավոր) (O’Brien) ֊ 4։01


== Արտաքին հղումներ ==
Тексты песен альбома
Kill на discogs.com
Ավետ Նազինյան

Ավետ Հենզելի Նազինյան (օգոստոսի 31, 1967(1967-08-31), Երևան, Հայկական ԽՍՀ, ԽՍՀՄ), հայ նյարդախտաբան, նյարդաֆիզիոլոգ։ Բժշկական գիտությունների դոկտոր (2003),
պրոֆեսոր (2005):


== Կենսագրություն ==
Ավետ Նազինյանը ծնվել է Երևանում։ 1992 թվականին ավարտել է Երևանի բժշկական ինստիտուտը։
1997-1999 թվականներին աշխատել է «Նաիրի» բժշկաառողջարարական միավորման «Անոթանյարդաբանություն» ԳՀ կենտրոնի ֆունկցիոնալ ախտորոշման բաժանմունքում, 1999 թվականից՝ Մոսկվայի Ի. Սեչենովի անվան բժշկական ակադեմիայի նյարդային հիվանդությունների կլինիկայի և էլեկտրանյարդաֆիզիոլոգիայի միջկլինիկական լաբորատորիայում, 2005 թվականից՝ նյարդաանոթաբանության և գերձայնային դոպլերագրության ամբիոնի պրոֆեսոր և դասընթացների ղեկավար։
Մոսկվայի կենտրոնական վարչական շրջանի ընդհանուր նյարդաբանության և դոպլերագրության գծով խորհրդական, ՀՀ-ում «Ռուսաստանյան դոպլերագրական ակումբ» ընկերակցության ներկայացուցչության ղեկավար։ ՌԴ բնական ԳԱ անդամ է, Կենսագործունեության անվտանգության և էկոլոգիայի միջազգային ակադեմիայի անդամ։
Աշխատանքները վերաբերում են գլխուղեղի և ողնուղեղի անոթային հիվանդությունների տարբերակիչ ախտորոշման, գլխուղեղի իշեմիկ հիվանդության ժամանակակից հարկլինիկական հետազոտման համալիր եղանակներին (ներառյալ նյարդերի տեսանելիացումն ու գերձայնային դոպլերագրությունը)՝ համատեղ գլխուղեղի արտա- և ներգանգային անոթների հետազոտմամբ և գլխուղեղային անոթների խցանման դետեկտավորման մոնիտորինգով։ Ուսումնական ձեռնարկների համահեղինակ է։


== Երկեր ==
Աորտայի աղեղի ճյուղերի, գլխի խոշոր զարկերակների և ծայրամասային անոթների գերձայնային դոպլերագրություն, դասագիրք, 2002 (ռուսերեն)։
Ишемические нарушения мозгового кровообращения. Доплерография и транскраниальный эмболодетектирующий мониторинг, М., 2001.


== Ծանոթագրություններ ==
Cosmopolitan

Cosmopolitan (Քոսմոփոլիտեն), աշխարհի ամենաճանաչված կանացի ամսագրերից է։


== Պատմություն ==
Հիմնվել է 1886 թվականին ԱՄՆ-ում։ Այժմ ամսագիրը ունի 63 միջազգային խմբագրություններ, և տպագրվում է 32 լեզուներով։ Միջազգային խմբագրություններ կան հետևյալ երկրներում‘ ԱՄՆ (իսպաներեն), Արգենտինա, Ավստրալիա, Բրազիլիա, Բուլղարիա, Գերմանիա, Էկվադոր, Էստոնիա, Թաիլանդ, Թայվան, Թուրքիա, Ինդոնեզիա, Իսպանիա, Իսրայել, Իտալիա, Լատվիա, Լեհաստան, Լիտվա, Խորվատիա, Կազախստան, Կենտրոնական Ամերիկա, Կիպրոս, Կոլումբիա, Կորեա, Մալայզիա, Մեծ Բրիտանիա, Մեկսիկա, Մոնղոլիա, Նիդերլանդներ, Նորվեգիա, Շվեդիա, Չեխիա, Չիլի, Չինաստան, Հայաստան, Հարավային Ամերիկա, Հնդկաստան, Հոնգ Կոնգ, Հունաստան, Հունգարիա, Պեռու, Պորտուգալիա, Պուերտո Ռիկո, Ռումինիա, Ռուսաստան, Սերբիա, Սլովենիա, Վենեսուելա, Վյեթնամ, ՈՒկրաինա, Ֆինլանդիա, Ֆրանսիա, Ֆիլիպիններ։


== Cosmopolitan Հայաստան ==
Հայկական տարբերակի առաջին համարը լույս է տեսել 2010 թվականի մարտին։


== Ծանոթագրություններ ==


== Արտաքին հղումներ ==
US Cosmopolitan (անգլ.)
Կորոբեց (այլ կիրառումներ)

Կորոբեց, կարող է վերաբերել՝

Կորոբեց - գյուղ Ռուսաստանի Սմոլենսկի մարզի Ելնինսկի շրջանի կազմում։
Կորոբեց - գյուղ Ռուսաստանի Սմոլենսկի մարզի Ելնինսկի շրջանի կազմում։
Բելիկովկա (գյուղ, Բելոպոլիեի շրջան)

Բելիկովկա (ուկրաիներեն՝ Біликівка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Բելիկովկա գյուղում բնակվում էր 117 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերեժանիի շրջան

Բերեժանիի շրջան (ուկրաիներեն՝ Бережанський район), շրջան Ուկրաինայի Տերնոպոլի մարզում։
Ստեղծվել է 1940 թվականին։ Վարչական կենտրոնը՝ Բերեժանի։


== Աշխարհագրություն ==
Շրջանի տարածքի մակերեսը կազմում է 661 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 44477 մարդ։ Բնակչության խտությունը կազմում էր 67,29 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ժակչիկ

Ժակչիկ (ուկրաիներեն՝ Жакчик), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Ժակչիկ գյուղում բնակվում էր 407 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չխոուշ

Չխոուշ (վրաց.՝ ჩხოუში), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Չխոուշ գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 40 մետր բարձրության վրա։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Չխոուշի հեռավորությունը կազմում է ավելի քան 20 կմ։


== Բնակչություն ==
Ըստ 2014 թվականի մարդահամարի տվյալների՝ Չխոուշի բնակչությունը կազմում է 1064 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Կասլբար

Կասլաբար (իռլանդերեն՝ Caisleán an Bharraigh , անգլ.՝  Castlebar; «Բարիի ամրոց»), փոքրիկ քաղաք Իռլանդիայի Հանրապետության հյուսիս-արևմուտքում՝ Նոննահտ նահանգում։
Քաղաքում կա տեղական երկաթուղային կայարան, որը բացվել է 1862 թվականից։


== Բնակչություն ==
Բնակչությունը — 11 891 մարդ (ըստ 2006 թվականի տվյալների։ Ըստ 2002 թվականի տվյալների, քաղաքի բնակչությունը կազմում է 11 371 մարդ։ Դրանից առաջ եղել է 10 655 մարդ։ Բնակչությունը աճող է։

Աղյուսակի տվյալները ներկայացված են 2006 թվականի տվյալներով

1 — լեզվական կազմ.

1 —


== Ծանոթագրություններ ==
Աելետ Շաքեդ

Աելետ Շաքեդ (եբրայերեն՝ ‏איילת שקד‏‎‎, մայիսի 7, 1976(1976-05-07), Թել Ավիվ, Իսրայել), իսրայելցի քաղաքական գործիչ, Քնեսեթի պատգամավոր «Հրեական տուն» կուսակցությունից։ Նախկինում եղել է արդարադատության նախարար Իսրայելի 34-րդ կառավարությունում։
Աելետ Շաքեդը (օրիորդական ազգանունը` Բեն Շաուլ) ծնվել է մայիսի 7-ին, Թել Ավիվում։ Նրա մայրը դպրոցում ուսուցչուհի է եղել, հայրը` հաշվապահ։ Ծառայել է Իսրայելի բանակում որպես դաստիարակչական աշխատանքներով հրահանգիչ Գոլանի հետևակային բրիգադում։ Ավարտել է Թել Ավիվի համալսարանը` բակալավրի աստիճանով էլեկտրոնիկայի և համակարգչային գիտության ոլորտում։ Ծրագրավորող է աշխատել, այնուհետև` Texas Instruments ընկերության մասնաբաժնի մարքեթինգի մենեջեր։
2006 թվականին քաղաքական գործունեությամբ է զբաղվել, 2006-ից 2008 թվականներին ղեկավարել է Բենյամին Նեթանյահուի գրասենյակը, որն այն ժամանակ եղել է ընդդիմության առաջնորդ։ 2012 թվականի հունվարին ընտրվել է Լիկուդի կենտրոնական կոմիտեում, բայց արդեն հունիս ամսում մտել է «Հրեական տուն» կուսակցության կազմի մեջ։ 2013 թվականի հունվարին 19-րդ գումարման ժամանակ ընտրվել է Քնեսեթի պատգամավոր, իսկ 2015 թվականի մարտին վերընտրվել է 20-րդ գումարման Քնեսեթում։ 2015 թվականի մայիսի 14-ին ընտրվել է Իսրայելի արդարադատության նախարար։ Մտել է Հա-Յամին հա-Հանդաշ ընտրական ցուցակի կազմի մեջ 2019 թվականի ընտրություններում։ Դաշինքը չի հաղթահարել ընտրական արգելքը։
Զբաղեցնում է քաղաքական առաջատար դիրքեր։ 2011 թվականից արշավ է կազմակերպել Աֆրիկայից դեպի Իսրայել անօրինական ներգաղթի դեմ, քննադատել է համազգային զորաբանակային Գալեյ Ցախալ ռադիոն` «ձախականության համար»։
Աիլետ Շաքեդը ամուսնացած է Իսրայելի հակաօդային պաշտպանության ուժերի օդաչուի հետ, ունի երկու երեխա։


== Ծանոթագրություններ ==


== Արտաքին հղումներ ==
Ayelet Shaked, Israel’s New Justice Minister, Shrugs Off Critics in Her Path. New York Times
Ավագ (այլ կիրառումներ)

Ավագ, կարող է վերաբերել՝

Ավագ - հայ միջնադարյան մանրանկարիչ, կիլիկյան դպրոցի ներկայացուցիչ
Ավագ - հայկական արական և իգական անուն
Քվեդա Բախվ

Քվեդա Բախվ (վրաց.՝ ქვედა ბახვი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 120 մետր բարձրության վրա։ Շրջկենտրոն Օզուրգեթից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմել է 681 մարդ։ Գյուղը բնակեցված է վրացիներով։
Այս գյուղում է ծնվել վրացի հեղափոխական և դիվանագետի Խարիտոն Շավիշվիլին (1886-1975)։ Գյուղն ունի հանրային դպրոց, եկեղեցի, ֆուտբոլային մարզադաշտ։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Տես նաև ==
Զեդա Բախվ


== Ծանոթագրություններ ==
Բեյլերբեյի պալատ

Բեյլերբեյի պալատ (թուրքերեն՝ Beylerbeyi Sarayı), օսմանյան սուլթանների ամառային նստավայրը, որը գտնվում է Բոսֆորի ասիական հատվածում։ 
Պատվիրվել է օսմանյան սուլթան Աբդուլ Ազիզի կողմից և կառուցվել 1861- 1865 թվականներին։ Պալատի ճարտարապետական ոճը նեոբարոկկո է։ Կառուցվել ավանդական օսմանյան առանձնատան ոճով, որոնք բնորոշ էին Օսմանյան կայսրությանը 19-րդ դարի երկրորդ կեսին։ Ամառային ամիսներին Օսմանյան կայսրություն այցելած բարձրաստիճան պաշտոնյաները իջևանել են պալատում։ Սուլթանները նախընտրել են մնալ Դոլմաբահչե պալատում ձմեռային ամիսներին և այցելել Բեյլերբեյի՝ տեղի զով կլիմայի պատճառով։ Պալատի հատակը ծածկված է Եգիպտոսից բերված խսիրե հյուսվածքներով, որոնք ձմռանը պաշտպանում են հատակը խոնավությունից, իսկ ամռանը՝ շոգից։ Կան նաև մեծ գորգեր (Հերևքեյի նման), որոնք զարդարում են հատակը։ Բոհեմյան բյուրեղապակե ջահերը, ֆրանսիական ժամացույցները, ինչպես նաև չինական, ճապոնական, ֆրանսիական և թուրքական ճենապակե սափորները զարդարում են պալատը։ Պալատի բակում առկա են ծառերի մի քանի տեսակներ։ Բակից գեղեցիկ տեսարան է բացվում դեպի Բոսֆոր։


== Արտաքին հղումներ ==
Türkiye Diyanet Vakfı İslam Ansiklopedisi, Cilt 6, İstanbul,1992
Dünden Bugüne İstanbul Ansiklopedisi, Cilt 2, Kültür Bakanlığı ve Tarih Vakfı Yayınları, İstanbul, 1994
Ana Britannica Genel Kültür Ansiklopedisi, Cilt 5, Ana Yayıncılık, İstanbul, 1994
Temel Britannica, Cilt 3, Ana Yayıncılık, İstanbul, 1992
"Milli Saraylar" Archived 2018-06-14 at the Wayback Machine.
"Kültür Bakanlığı" Archived 2012-04-19 at the Wayback Machine.
Վիետնամում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Վիետնամի օբյեկտները թվով 8-ն են (2017 թվականի դրությամբ), որը կազմում է ընդհանուր թվի 0,8 % -ը (1073-ը 2017 թվականին)։
5 օբյեկտներ ցանկում ներառված են մշակութային չափանիշներով, 2-ը՝ բնական և 1-ը՝ խառը։
Բացի այդ, 2014 թվականի դրությամբ Վիետնամի տարածքում ևս 7 օբյեկտ ընդգրկված են Համաշխարհային ժառանգության ցանկում՝ որպես թեկնածուներ։ Դրանցից 1-ը՝ ըստ մշակութային չափանիշների, 3-ը՝ բնական և 3-ը՝ խառը։
Վիետնամի Հանրապետությունը վավերացրել է ժառանգության պաշտպանության կոնվենցիան 1987 թվականի հոկտեմբերի 19–ին։ Վիետնամի առաջին օբյեկտն ընդգրկվել է ցանկում 1993 թվականին, Համաշխարհային ժառանգության հանձնաժողովի 17-րդ նստաշրջանում։


== Օբյեկտների ցանկ ==
Այս աղյուսակում օբյեկտները տեղակայված են ՅՈՒՆԵՍԿՕ-ի համաշխարհային ժառանգության ցուցակում։


=== Օբյեկտների աշխարհագրական տեղադրություն ===


== Թեկնածու օբյեկտների ցանկ ==
Այս ցանկը ցույց է տալիս Վիետնամի կառավարության կողմից առաջարկված թեկնածու օբյեկտները՝ Համաշխարհային ժառանգության ցուցակում ընդգրկվելու համար։


=== Օբյեկտների աշխարհագրական տեղադրություն ===


== Ծանոթագրություններ ==


== Արտաքին հղումներ ==
ՅՈՒՆԵՍԿՕ-ի պաշտոնական կայք․ Վիետնամում ՅՈՒՆԵՍԿՕ-ի Համաշխարհային ժառանգության օբյեկտների ցանկ
1916

Անվան այլ կիրառումների համար տե՛ս՝ 1916 (այլ կիրառումներ)
1916 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1916 թվականն է, 
XX դարի 16-րդ տարին։


== Դեպքեր ==
Փետրվար 16 - Առաջին աշխարհամարտում ռուսական զորքերը գրավեցին Հյուսիս-արևելյան Թուրքիայի Էրզրում քաղաքը
Վերդենի ճակատամարտը


== Ծնունդներ ==
Հունվարի 1 - Բաղդասար Արզումանյան, ճարտարապետ, ՀՀ վաստակավոր ճարտարապետ
Հակոբ Մանուկյան, ավիացիայի մայոր
Մարտի 4 - Հանս Յուրգեն Այզենկ, անգլիացի գիտնական-հոգեբան, հոգեբանության կենսաբանական ուղղության մեջ առաջնորդներից մեկը (մահ․ 1997)
Հոկտեմբերի 7 - Ուոլտ Ուիթմեն Ռոստոու, ամերիկացի տնտեսագետ և սոցիոլոգ (վ. 2003)
Նոյեմբեր 20 - Սերո Խանզադյան, հայ գրող (վ. 1998)
Դեկտեմբերի 15 - Վիգեն Խեչումյան, հայ արձակագիր (վ. 1975)


== Մահեր ==
Հունվարի 21 - Հրանտ Հայրամե, հայ բժիշկ
Ալեքսանդր Վոեյկով, ռուս աշխարհագրագետ և կլիմայագետ, Ռուսաստանում կլիմայագիտության հիմնադիր
Սեպտեմբեր 11 - Սուրեն Սպանդարյան, հայ հասարակական-քաղաքական գործիչ, լրագրող, գրաքննադատ (ծ. 1882)
Դեկտեմբերի 30 - Լեոպոլդ Սուլերժիցկի, ռուս ռեժիսոր, հասարակական և թատերական գործիչ, գրականագետ
Վայքի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Վայք քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
IPhone SE (2-րդ սերունդ)

iPhone SE (2-րդ սերունդ) (SE - Special Edition՝ անգլ. թարգմանաբար՝ «հատուկ թողարկում»), էփլ ընկերության սմարթֆոն։ Ներկայացվել է 2020 թվականի ապրիլի 15-ին։ Դիզայնը ստացել է iPhone SE-ի օրինակով, որն ավելի վաղ ներկայացվել է iPhone 8-ի օրինակով։ Ունի Apple A13 Bionic նոր պրոցեսոր, որն օգտագործվում է iPhone 11-ում, iPhone 11 Pro-ում և iPhone 11 Pro Max-ում։


== Վաճառքի սկիզբ ==
2020 թվականի ապրիլի 15-ին Apple ընկերությունը YouTube-ի իր ալիքում հրապարակել է նոր iPhone SE-ի մասին տեսանյութ, սարքի մասին տեղեկատվություն  է ավելացրել իր կայքում՝ առանց հրապարակային շնորհանդեսի։ Վաճառքի սկիզբը եղել 2020 թվականի ապրիլի 14-ին։ ԱՄՆ-ում 64 գիգաբայթ հիշողությամբ տարբերակի սկզբնական արժեքը 399 դոլար է, 128 և 256 գիգաբայթով տարբերակների գինը՝ համապատասխանաբար 449 և 549 դոլար։


== Բնութագիր ==
Ըստ Apple-ի տվյալների․


=== Ձևավորում ===
iPhone SE-ն ունի ալյումինե շրջանակով դիզայն, առջևի և հետևի մասերը պատրաստված են ապակուց։ Հեռախոսի արտաքին դիզայնը և չափերը գրեթե նույնական են iPhone 8-ի հետ, բացառությամբ կենտրոնում գտնվող Apple-ի լոգոյի։ Առջևում այն ունի եզրեր վերևի և ներքևի մասում, «Տուն» կոճակը ինտեգրված է երկրորդ սերնդի Touch ID-ի հետ։ Ներկայացվում է երեք գունային լուծմամբ՝ սև, սպիտակ և կարմիր (PRODUCT RED): Սմարթֆոնի սպիտակ տարբերակը առջևի մասում ունի սև վահանակ։


=== Էկրան ===
Retina HD՝ 4,7 դյույմ անկյունագծով, IPS տեխնոլոգիայով
Հաճախականությունը՝ 1334/750 փիքսել, խտությունը՝ 326 փիքսել/դյույմ
True Tone և Multi-Touch տեխնոլոգիաների աջակցություն
Օլեոֆոբիկ ծածկույթ


=== Տեսախցիկ, նկար և վիդեո ===
Հիմնական տեսախցիկ.

12-մեգափիքսել լայն անկյունային տեսախցիկ՝ ƒ/1.8 դիաֆրագմայով
«Դիմանկարային» ռեժիմ ու դիմանկարային լուսավորություն, որոնք նախկինում գործարկվել են iPhone X, iPhone XS, iPhone 11 և այլ մոդելներում
Լուսանկարելիս և տեսանկարահանելիս պատկերի օպտիկական կայունացում
Վայրկյանում 24, 30 կամ 60 կադր հաճախականությամբ 4K ձևաչափով տեսանյութ ձայնագրելու հնարավորություն
Տեսանյութի ձայնագրման ժամանակ ստերեո ձայն
Քառագույն True Tone LED ֆլեշ
Smart HDR տեխնոլոգիաների աջակցություն
Սերիական նկարահանում
Տեսապակին պաշտպանված է շափյուղյա ապակիով
Պանորամային նկարահանման հնարավորությունԱռջևի տեսախցիկ.

7 մեգապիքսել FaceTime տեսախցիկ՝ ƒ/2.2 դիաֆրագմայով
Վայրկյանում մինչև 30 կադր հաճախականությամբ Full HD տեսագրություն
«Դիմանկարային» ռեժիմ
Սերիական նկարահանում


=== Բջջային ցանցերի և ինտերֆեյսի աջակցություն ===
Բջջային ցանց.
FDD‑LTE (1, 2, 3, 4, 5, 7, 8, 11, 12, 13, 17, 18, 19, 20, 21, 25, 26, 28, 29, 30, 32, 66 դիապազոններ)
TD‑LTE (34, 38, 39, 40, 41, 42, 46, 48 դիապազոններ)
UMTS/HSPA+/DC‑HSDPA (850, 900, 1700/2100, 1900, 2100 ՄՀց)
GSM/EDGE (850, 900, 1800, 1900 ՄՀց)
Gigabit Class LTE
Անլար ինտերֆեյս.
Wi‑Fi 802.11ax (Wi‑Fi 6)՝ MIMO 2×2 տեխնոլոգիայով
Bluetooth 5.0 անլար տեխնոլոգիա
NFC՝ ընթերցողի ռեժիմի աջակցությամբ
պահուստային լիցքավորմամբ էքսպրես քարտեր
Տեղագրության որոշում.
Ներկառուցված GPS/GLONASS մոդուլ
Թվային կողմնացույց
Wi‑Fi
Բջջային կապ
IBeacon տեղագրության ճշգրիտ որոշման գործառույթ


== Անլար կապի արագություն ==


== Տես նաև ==
IPhone SE
iPhone 6
iPhone 8
iPhone 11


== Ծանոթագրություններ ==
Չերնելևցի

Չերնելևցի (ուկրաիներեն՝ Чернелівці), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Չերնելևցի գյուղում բնակվում էր 198 մարդ։ Բնակավայրը զբաղեցնում է 1514 կմ² տարածք։ Բնակչության խտությունը կազմում էր 130,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հողհատկացում

Հողհատկացում, պետական և համայնքային սեփականություն հանդիսացող հողամասերի տրամադրումը սեփականության, օգտագործման, տիրապետման և տնօրինման իրավունքով։ Հայաստանում հողհատկացում իրականացվում է 2001 թվականից գործող Հողային օրենսգրքի համաձայն։


== Տես նաև ==
Տես նաև Հողային իրավունք, Հողօգտագործման իրավունք, Հողատիրություն։
Դեմագոգոս

Դեմագոգոս (հուն․՝ δημαγωγός), Հին Հունաստանում, մասնավորաբար դասական ժամանակների Աթենքում, դեմոկրատ քաղաքական գործիչների (Թեմիստոկլես, Պերիկլես ) անվանումը։ Դեմոկրատիայի քաղաքական հակառակորդները հետագայում դեմագոգոսին վերագրեցին բացասական իմաստ՝ այդպես անվանելով փառասեր քաղաքական այն գործիչներին, որոնք ձգտում էին հանրաճանաչ դառնալ կեղծ, շողոքորթ և ստահոդ այլ միջոցներով։ Վերջին նշանակությամբ դեմագոգոսը գործածվում է ժամանակակից քաղաքական բառարանում։